Մենք լիահույս ենք նաև քամու էներգետիկայի զարգացման հեռանկարով: Գեղարքունիքում արդեն երկու չափիչ կայանները տեղադրված են։ Կան ներդրողներ, որոնք հետաքրքրված են Զոդ համայնքով: «Լոռի-1» հողմակայանի, ինչպես նաև Բարձրավոլտ էլեկտրացանցի բալանսում գտնվող քամու երկու կայանների ընդլայնման ծրագրեր կան: Սա մի ոլորտ է, որտեղ ներդրողների ձեռքը բռնած պիտի առաջ շարժվենք և հասնենք նրան, որ վերականգնվող էներգետիկ ռեսուրսների մեջ էլ դիվերսիֆիկացիան մեծանա։ Որպեսզի, եթե մի տարի ջուրը քիչ լինի, արևը լրացնի այդ բացը, մեկը մյուսով կկարողանանք կոմպենսացնել, ինչն արտադրության տեսանկյունից էլ մեր ռիսկերը կնվազեցնի: